DTS Connect on DTS:n kehittämä reaaliaikainen audionpakkaustekniikka, jonka avulla ääni saadaan pakattua lennosta DTS -formaattiin.
DTS Connect on erittäin käytännöllinen tietokone- ja konsolipelien kanssa, koska sen avulla monikanavaäänet voidaan siirtää yhden S/PDIF-yhteensopivan liitännän avulla digitaalisesti vahvistimelle. Häviöllisen pakkauksen takia äänenlaatu heikkenee hieman, mutta yleensä DTS Connect -pakkauksen tuomat äänenlaadulliset ongelmat eivät ole helposti havaittavissa.
DTS Connect -tuki löytyy mm. joistain konsolipeleistä sekä joistain tietokoneiden äänikorteista. Dolbyn vastaava kilpailija DTS Connectille on Dolby Digital Live.